Cuneiform Tablet Kt 94/k 1106 (AKT 6b 330)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-pu-tum ri-iš lu-qú-tim ša DAM.GÀR ša-ṣí-ir ú a ma-lá tí-ir-tí-kà um-ma a-ta-ma ṣú-ba-tù an-ḫu-tum i-ba-ší-ú a-pu-tum i-na ša-am-ší ṭup-pí-i ta-ša-me-ú i-na ḫu-ur-ší-im ša ib-ri-im a-ta ù i-lá-áš-ra-ni ṣú-ba-tí kà-lá-šu-nu-ma na-pí-ša-ma 3 u₄-me-e ù 5 u₄-me-e li-bi-ší-ú-ma šu-ta-áb-lá-ki-ta-šu-nu ma-ma-an ša-ni-am lá tù-ṭá-ḫa-a a-dí 10 u₄-me-e lá ta-ḫa-ta-ar a-ṣé-er e-ni-ša-ri-im a-dí AN.NA-ki-kà ú-ṣú-ur-ša-IŠTAR áš-ta-pá-ar iš-tù za-al-pá i-tù-ru-nim a-lá-ḫa-am a-ṭá-ra-dam 0.5 ma-na KÙ.BABBAR ṣa-ru-pá-am ú ša 3 GÍN sà-ḫi-ir-tám ku-nu-ki-a ili₅-tù-ra-am ú-šé-bi₄-lá-kum-ma 17 GÍN KÙ.BABBAR ṣa-ru-pá-am ku-nu-ki-a ší-im ṣú-ba-tí-kà id-na-a ú a-lu-wa na-áš-ú-ni-kum e-ma-ru-kà lu ak-lu